
ДО 
ОБЩИНСКИ СЪВЕТ
БУРГАС

ДОКЛАДНА ЗАПИСКА

От ДИАНА САВАТЕВА, ЗАМ.-КМЕТ „КУЛТУРА, ТУРИЗЪМ И СПОРТ“
 В ОБЩИНА БУРГАС

Относно: Даване на съгласие за включване на предстояща спортна проява в други дейности в спорта през 2023 г.


УВАЖАЕМИ ОБЩИНСКИ СЪВЕТНИЦИ,
 
Настоящата докладна записка е по повод провеждане на предстояща спортна проява в началото на 2023 г., съгласно постъпило в Община Бургас писмо с вх.№ 78-00-31/10.01.2023 г. от председателя на СК „Файт Фактори“– гр. Бургас. 
[bookmark: _GoBack]Планираната проява е насрочена за 18.02.2023 г. в гр. Варна – Професионална Гала вечер SENSHI, на която участие ще вземе изявеният бургаски спортист по кикбокс А. Божилов. По този повод е отправена молба от клуба за отпускане на финансова помощ от 1 000 лв., необходима за подготовката му за предстоящото събитие.
От страна на Община Бургас по молбата може да бъде предоставена сума в размер на 1 000 лв. от бюджета за спорт за 2023 г. – субсидиране на други дейности в спорта. 
Имайки предвид кратките срокове за организация и провеждане на спортната проява, преди да бъде приет бюджета за 2023 г. на Община Бургас от Общински съвет, се налага да бъде гласувано предварително включване към други дейности в спорта на проектобюджета за 2023 г. със съответното финансиране, като на основание чл. 60, ал. 1 от Административнопроцесуалния кодекс, моля да се допусне предварително изпълнение на решението.
Предвид гореизложеното и на основаниe чл. 21, ал. 1, т. 8 и ал. 2 от Закона за местното самоуправление и местната администрация, предлагам Общински съвет - Бургас да вземе следното:

РЕШЕНИЕ:


I. Дава съгласие да бъде включено в Приложението за „Субсидиране на други дейности в спорта“, както следва:
- финансово подпомагане на А. Х. Божилов за предстоящото му участие в Професионална Гала вечер SENSHI на 18.02.2023 г. в гр. Варна - финансиране в размер на 1 000 (хиляда) лева.  

II. На основание чл. 60, ал. 1 от Административнопроцесуалния кодекс, допуска предварително изпълнение на решението.
  
 Приложение:
 Съгласно текста.


С уважение,

ДИАНА САВАТЕВА  
Зам.-кмет „Култура, туризъм и спорт“ 

